Babelscape/SREDFM huggingface dataset:
Χαλκοαλουμίνιο

Το Χαλκοαλουμίνιο, ή "χαλκαλουμίνιο", όπως μαρτυρά και από την ονομασία του είναι κράμα χαλκού (Cu), και αλουμινίου (Al). Ανάλογα δε της περιεκτικότητα του Al, που όμως δεν υπερβαίνει το 14% κ.β., παράγονται πολλοί τύποι χαλκοαλουμίνιων για διάφορες χρήσεις.

Κατά κανόνα τα χαλκοαλουμίνια εμφανίζουν υψηλή μηχανική αντοχή και καλή αντίσταση στη διάβρωση. Τα καθαρά διμερή κράματα με περιεκτικότητα αλουμινίου μέχρι 8,5% κ.β. παρουσιάζουν μονοφασική δομή. Είναι ιδιαίτερα μαλακτά, κατάλληλα σε ολκή, εξέλαση, σφράγιση ή και βαθιά εκκοίλανση. Λαμβάνουν δε προσδιοριστική ονομασία και με τον αριθμό της εκατοστιαίας περιεκτικότητας αλουμινίου, όπως π.χ. ""χαλκοαλουμίνιο 5", που σημαίνει ότι το κράμα αυτό περιέχει 5% Al, ή "χαλκοαλουμίνιο 8"", ομοίως.

Στη πραγματικότητα τα χαλκοαλουμίνια προκειμένου να παρουσιάσουν βελτιωμένες μεταλλουργικές ιδιότητες προσμιγνύονται και με άλλα μέταλλα και ειδικότερα με νικέλιο, μαγγάνιο, σίδηρο, ψευδάργυρο και αρσενικό, λαμβάνοντας ανάλογη επιπρόσθετη ονομασία εξ όσων στοιχείων η περιεκτικότητα είναι μεγαλύτερη από το 0,5 %, παραλείποντας τα άλλα όπως π.χ. "χαλκοαλουμινονικέλιο, "χαλκοαλουμινομαγγάνιο", ή "χαλκοαλουμινοσίδηρος".
Χοσέ Ορτέγα ι Γκασέτ

Ο Χοσέ Ορτέγα ι Γκασέτ (ισπανική γλώσσα: "Jose Ortega y Gasset", : [xo'se oɾ'teɣa i ɣa'set], Μαδρίτη, 9 Μαΐου 1883 – 18 Οκτωβρίου 1955) ήταν Ισπανός φιλόσοφος και δοκιμιογράφος, που άσκησε σημαντική επιρροή στην πνευματική και πολιτιστική αναγέννηση της Ισπανίας στο πρώτο μισό του 20ού αιώνα.
Κορεατική τούγια

Η Κορεατική τούγια ("Thuja koraiensis") είναι ένα είδος "Τούγια" (Thuja), ιθαγενές στην Κορέα και τα άκρα βορειοανατολικά της Κίνας (Όρη Σάνγκμπαϊ (Changbaishan). Η τωρινή του κατάσταση είναι ελάχιστα γνωστή· ο μικρός πληθυσμός στην Κίνα προστατεύεται από την Προστατευόμενη Φύση του Σάνγκμπαϊ, όπως ο μικρός πληθυσμός στην Προστατευόμενη Φύση του Σορακσάν στη βόρεια Νότια Κορέα, αλλά η μεγαλύτερη εξάπλωση του είδους στη Βόρεια Κορέα είναι απροστάτευτη και απειλούμενη από την απώλεια φυσικού περιβάλλοντος.
Νιτραριοειδή

Τα Νιτραριοειδή (Nitrariaceae) είναι μια οικογένεια Αγγειόσπερμων φυτών στην τάξη Σαπινδώδη. Περιλαμβάνει τρία γένη, την "Νιτράρια" ("Nitraria"), το "Πήγανον" ("Peganum") και η "Τετραδικλις" ("Tetradiclis"), συνολικά 16 είδη. 
Η κύρια εξάπλωση της οικογένειας είναι η κεντρική Ασία και η νότια Ευρώπη, αλλά υπάρχουν επίσης είδη στην Κεντρική Αμερική και την Αυστραλία.
Σαν Αντόνιο

To Σαν Αντόνιο (αγγλικά: San Antonio, Texas), είναι πόλη των ΗΠΑ, και η δεύτερη μεγαλύτερη πόλη στην αμερικάνική πολιτεία του Τέξας. Με πληθυσμό 1.581.730 κατοίκους (σύμφωνα με εκτιμήσεις για το 2021), το Σαν Αντόνιο, καθίσταται ως η 7η μεγαλύτερη πόλη στις Ηνωμένες Πολιτείες. 

Ο πληθυσμός της μητροπολιτικής περιοχής του Σαν Αντόνιο, ανέρχεται σε 2.628.120 κατοίκους (σύμφωνα με εκτιμήσεις για το 2021). Η πόλη του Σαν Αντόνιο, ιδρύθηκε το 1718 από μια Ισπανική αποστολή, και κατοικήθηκε ως πόλη το 1731. 

Γεωγραφικά η πόλη, βρίσκεται περίπου στο κέντρο της πολιτείας του Τέξας και στα νότια των Η.Π.Α.
__ΕΥΡΕΤΗΡΙΟ__
ΤΤΤ Ρίγας

Η ΤΤΤ Ρίγας (λετονικά: "TTT Rīga"), γνωστή στο παρελθόν με την ονομασία Νταουγκάβα Ρίγα, είναι λετονικός αθλητικός σύλλογος, αποτελώντας το τμήμα γυναικείας καλαθοσφαίρισης του συλλόγου Σπόρτα Κλαμπς Ρίγας ("Sporta Klubs Rīga"). Ιδρυμένη στην πόλη της Ρίγας το 1958, ανήκει στην ελίτ της Λετονικής καλαθοσφαίρισης έχοντας κατακτήσει δέκα πρωταθλήματα την τελευταία δεκαπενταετία. Επίσης συμμετέχει στο Πρωτάθλημα Βαλτικής και στην Ευρωλίγκα Γυναικών. Τα αρχικά «ΤΤΤ» είναι ακρωνύμιο της φράσης «Tram and Trolley Trust».

Ο σύλλογος αποτελεί έναν από τους πιο επιτυχημένους της Ευρώπης, κατακτώντας ανάμεσα στα έτη 1960 και 1987 συνολικά 19 ευρωπαϊκούς τίτλους (18 Κύπελλα πρωταθλητριών Ευρώπης και 1 Κύπελλο Ρονκέτι), καθώς και 21 Πρωταθλήματα Σοβιετικής Ένωσης. Μετά τη διάλυση του κράτους, η οικονομική αστάθεια έπληξε το σύλλογο που διαλύθηκε. Ωστόσο επανασυστάθηκε το 1999 με την υποστήριξη της Σπόρτα Κλαμπς Ρίγας.
Χαλκοβηρύλλιο

Το Χαλκοβηρύλλιο, όπως προσδιορίζει και η σύνθετη ονομασία του είναι κράμα χαλκού (Cu) και βηρυλλίου,(Be), περιεκτικότητας 2%.

Το χαλκοβηρύλλιο φέρεται σε πολλές των περιπτώσεων και με προσμίξεις νικελίου, ή κοβαλτίου. Πρόκειται για το σκληρότερο αλλά και ελαστικότερο απ΄ όλα τα κράματα του χαλκού όπου και εξ αυτών των ιδιοτήτων ονομάζεται καταχρηστικά "μπρούτζος βηρυλλίου".
Αν Μπάξτερ

Η Αν Μπάξτερ (αγγλικά: "Anne Baxter", 7 Μαΐου 1923 - 12 Δεκεμβρίου 1985) ήταν Αμερικανίδα ηθοποιός του κινηματογράφου, βραβευμένη με όσκαρ Β' γυναικείου ρόλου το 1946, για την ταινία του Έντμουντ Γκούλντινγκ Στην κόψη του ξυραφιού "(The Razor's Edge, 1946)". Η Μπάξτερ είναι επίσης γνωστή για τη συμμετοχή της στις ταινίες: Οι Υπέροχοι Άμπερσον "(The Magnificent Ambersons, 1942)", Όλα για την Εύα "(All About Eve, 1950)", Η Εξομολόγηση "(I Confess, 1953)", Η γαλάζια γαρδένια "(The Blue Gardenia, 1953)" και Οι δέκα εντολές "(The Ten Commandments, 1956)".
Σμήναρχος

Ο Σμήναρχος (Σμχος) είναι ανώτερος Αξιωματικός (OF-5) της Ελληνικής Πολεμικής Αεροπορίας, ανώτερος του Αντισμήναρχου και κατώτερος του Ταξίαρχου. Οι αντίστοιχοι βαθμοί στον Ελληνικό Στρατό Ξηράς είναι ο Συνταγματάρχης και στο Ελληνικό Πολεμικό Ναυτικό - Λιμενικό Σώμα ο Πλοίαρχος.

Τον βαθμό αυτό φέρουν, συνήθως, ο Διοικητής της Σχολής Τεχνικών Υπαξιωματικών Αεροπορίας (ΣΤΥΑ), ο Διοικητής της Σχολής Ιπτάμενων Ραδιοναυτίλων (ΣΙΡ) και ο Διοικητής της Σχολής Υπαξιωματικών Διοικητικών Αεροπορίας (ΣΥΔ). Σύμφωνα με τον ισχύοντα κανονισμό στις Ελληνικές Ένοπλες Δυνάμεις, είναι ο υψηλότερος βαθμός που μπορούν να λάβουν οι πτυχιούχοι Αξιωματικοί που είχαν ξεκινήσει την καριέρα τους ως Υπαξιωματικοί.
Σελέστ Χολμ

Η Σελέστ Χολμ (αγγλικά Celeste Holm), (29 Απριλίου 1917 - 15 Ιουλίου 2012), ήταν Αμερικανίδα ηθοποιός του θεάτρου και του κινηματογράφου, βραβευμένη με όσκαρ Β' γυναικείου ρόλου το 1947 για την ταινία του Ηλία Καζάν Συμφωνία Κυρίων "(Gentelman's Agreement, 1947)". Η Χολμ είναι επίσης γνωστή για τη συμμετοχή της στις ταινίες: Ο λάκκος με τα φίδια (The Snake Pit, 1948), Η δύναμη της καρδιάς "(Come To The Stable, 1949)" και Όλα για την Εύα "(All About Eve)". 

Η Χολμ γεννήθηκε στη Νέα Υόρκη το 1917 από τον νορβηγικής καταγωγής Θίοντορ Χολμ και την Αμερικανίδα Τζιν Παρκ κι ήταν μοναχοκόρη. Σπούδασε υποκριτική στο πανεπιστήμιο του Σικάγου και στα τέλη της δεκαετίας του 30 έκανε το θεατρικό της ντεμπούτο στον Άμλετ του Σαίξπηρ, πλάι στον Λέσλι Χάουαρντ. Την ίδια απέκτησε κι έναν γιο από τον πρώτο της και σύντομο γάμο με το σκηνοθέτη Ραλφ Νέλσον. Το 1940 πρώτη της εμφάνιση στο Μπρόντγουεϊ πλάι στον Τζιν Κέλι στο θεατρικό του Γουίλιαμ Σαρογιάν "The Time of Your Life". Έπειτα από πολλές εμφανίσεις στο Μπρόντγουεϊ με σημαντικότερη εκείνη στο μιούζικαλ των Ρότζερς και Χάμερσταϊν "Oklahoma!" υπέγραψε συμβόλαιο με την 20th Century Fox. Ο πρώτος της κινηματογραφικός δραματικός ρόλος στην ταινία του Ηλία Καζάν Συμφωνία Κυρίων "(Gentelmen's Agreement, 1947)", πλάι στον Γκρέγκορι Πεκ, της απέφερε το Όσκαρ Β' γυναικείου ρόλου. Βρέθηκε ξανά υποψήφια για το Όσκαρ Β' γυναικείου ρόλου για την ταινία Η δύναμη της καρδιάς "(Come To The Stable, 1949)" και η συμμετοχή της το 1950 στην ταινία Όλα για την Εύα "(All About Eve)" πλάι στην Μπέτι Ντέιβις της απέφερε την τρίτη και τελευταία υποψηφιότητα για όσκαρ. Κατά τη διάρκεια της δεκαετίας του 50 οι εμφανίσεις της στη μεγάλη οθόνη ελαττώθηκαν, καθώς η ίδια προτιμούσε τη θεατρική σκηνή. Αξιοσημείωτη είναι η συμμετοχή της στις ταινίες: Ο εραστής με τις 100 ερωμένες "(The Tender Trap)", πλάι στον Φρανκ Σινάτρα και στο Υψηλή κοινωνία "(High Society, 1956)", πλάι στο Φρανκ Σινάτρα και τη Γκρέις Κέλι. Συνέχισε να εργάζεται περισσότερο στο Μπρόντγουεϊ κατά τις δεκαετίες 60, 70 και 80 και στα τέλη της δεκαετίας του 80 εμφανίστηκε στη σειρά "Φάλκον Κρεστ (Falcon Crest, 1981)" και στη σαπουνόπερα "Έρωτες, Έρωτες, Έρωτες (Loving, 1983)". Ήταν παντρεμένη από το 2004 μέχρι και το θάνατό της το 2012 με το λυρικό τραγουδιστή Φρανκ Μπαζίλε, ενώ υπήρξε παντρεμένη επί σειρά 30 ετών, με τον τέταρτο σύζυγό της, τον ηθοποιό Γουέσλι Άντι. Παντρεύτηκε συνολικά 5 φορές κι απέκτησε δυο παιδιά.
Φρειδερίκος της Κάτω Λωρραίνης

Ο Φρειδερίκος της Κάτω Λωρραίνης ή Φρειδερίκος του Λουξεμβούργου (1003 - 18 Μαΐου 1065) από τον Οίκο του Αρντέν ήταν κόμης του Μάλμεντι (1035 - 1065) και δούκας της Κάτω Λωρραίνης (1046 - 1065). 

Ήταν νεώτερος γιος του Φρειδερίκου και της Ερμεντρούδης και εγγονός του Ζίγκφριντ, κόμητος του Λουξεμβούργου. Το 1044 ο Γκοθέλο Α' δούκας της ενωμένης Λωρραίνης πέθανε και ο μεγαλύτερος γιος του, Γοδεφρείδος, τον διαδέχθηκε στο άνω τμήμα της, ενώ ο αυτοκράτορας αρνήθηκε να του δώσει το υπόλοιπο τμήμα απειλώντας να το δώσει στον μικρότερο ανίκανο αδελφό του, Γκοθέλο Β΄. Λόγω της επανάστασης του Γοδεφρείδου ο αυτοκράτορας Ερρίκος Γ' διόρισε δούκα της Άνω Λωρραίνης τον Φρειδερίκο, συγγενή του δούκα της Άνω Λωρραίνης Αδελβέρτου.

Με την βοήθεια του αδελφού του Αδαλβερόν Γ' επισκόπου του Μετς κατάφερε να ενισχύσει την εξουσία. Στάθηκε πιστός στον 
αυτοκράτορα, αλλά ηττήθηκε στην μάχη και άρχισε να μοιράζει την χώρα του. Πέθανε σε μάχη με τον αρχιεπίσκοπο της Κολωνίας Άννο Β'. Ο αυτοκράτορας Ερρίκος Δ' τον αντικατέστησε με τον Γοδεφρείδο.
Βασίλης Χατζηπαναγής

Ο Βασίλης Χατζηπαναγής (γεννήθηκε στην Τασκένδη, 26 Οκτωβρίου 1954) είναι Έλληνας διεθνής μεσοεπιθετικός πρώην ποδοσφαιριστής. Θεωρείται από τους σπουδαιότερους Έλληνες ποδοσφαιριστές όλων των εποχών και για πολλούς ο κορυφαίος.
 Το 2003 ψηφίστηκε ως ο καλύτερος Έλληνας ποδοσφαιριστής από την Ε.Π.Ο. για το εορτασμό των 50 χρόνων της ΟΥΕΦΑ.
Κορράδος της Θουριγγίας

Ο Κορράδος της Θουριγγίας ή Κορράδος ο πρεσβύτερος ("Konrad der Ältere", ... - 27 Φεβρουαρίου 906) ήταν δούκας της Θουριγγίας (892-906), γενάρχης της οικογένειας των Κορραδιδών και μεγαλύτερος γιος του Ούντο της Νευστρίας. Η μητέρα του ήταν μια από τις κόρες του Κορράδου Α΄ του Λοζνάχ, ένωσε όλες τις κομητείες του σε αυτήν της Έσσης εξασφαλίζοντας για τους απογόνους του τον τίτλο του δούκα της Φραγκονίας.
Χένρι Τζέιμς

Ο Χένρι Τζέιμς ("Henry James", 15 Απριλίου 1843 – 28 Φεβρουαρίου 1916) ήταν ένας από τους σημαντικότερους Αμερικανούς συγγραφείς του 19ου αιώνα, από τους κύριους εκπροσώπους του ρεαλισμού στη λογοτεχνία, και Μέλος του Τάγματος της Αξίας. Ο Χένρι πειραματίστηκε με το αφηγηματικό ύφος του μυθιστορήματος και διείσδυσε σε θέματα που έχουν να κάνουν με τη συνείδηση και την αντίληψη του ατόμου. Οι χαρακτήρες των μυθιστορημάτων του εξωτερικεύονται και παραθέτουν τη δική τους εκδοχή για τη σειρά των πραγμάτων. Ήταν επίσης ένας από τους θεμελιωτές της κριτικής των λογοτεχνικών έργων και παρότρυνε τους υπόλοιπους συγγραφείς, να παρουσιάζουν την άποψή τους για τον κόσμο μέσα από τα έργα τους. Έζησε σαράντα χρόνια στην Αγγλία και τα μυθιστορήματά του αναφέρονται συχνά σε Αμερικανούς και στις σχέσεις τους με την Ευρώπη και τους Ευρωπαίους. Βιογράφοι και κριτικοί έχουν εντοπίσει ότι σημαντικές επιρροές για το έργο του αποτέλεσαν οι Ονορέ ντε Μπαλζάκ, Ερρίκος Ίψεν, Ναθάνιελ Χόθορν και Ιβάν Τουργκένιεφ.
Ναός του Άρη

Ο Ναός του Άρη ήταν κλασικός Δωρικός ναός που οικοδομήθηκε τον 5ο αιώνα π.Χ. και τον 1ο αιώνα π.Χ. μεταφέρθηκε στην Αρχαία Αγορά της Αθήνας.
Αυτοκρατορία των Μαράτα

Η Αυτοκρατορία των Μαράτα (Μαράτι: मराठा साम्राज्य) ή Συνομοσπονδία των Μαράτα ήταν ένα ινδουιστικό κράτος της Ινδίας, μεταξύ 1674 και 1818. Στο απόγειο της η αυτοκρατορία εκτεινόταν σε μια περιοχή περίπου 1.000.000 εκατ. τετρ.χλμ. και είχε 150.000.000 υπηκόους. Το βασίλειο αυτό ιδρύθηκε από το Σιβάτζι, έναν τοπικό ηγεμόνα, το 1674, με πρωτεύουσα αρχικώς το Ραϊγκάντ. Υπό την ηγεσία των Πεσβάς "(Peshwas)", πρωθυπουργών του κράτους που διορίζονταν αρχικά από τον μονάρχη, η Αυτοκρατορία έφτασε στη μεγαλύτερή της ακμή, κατακτώντας το μεγαλύτερο μέρος της κεντρικής Βόρειας Ινδίας. Η επέκταση της τελματώθηκε μετά την ήττα των στρατευμάτων της στη Μάχη του Πανίπατ από τους Αφγανούς. Σταδιακά άρχισαν διαμάχες μεταξύ των πρωθυπουργών, αλλά και διάφορων διοικητών του στρατού που εποφθαλμιούσαν το βασιλικό θρόνο,με αποτέλεσμα τη μετατροπή της αυτοκρατορίας σε μια χαλαρής δομής συνομοσπονδία κρατιδίων, που διοικούνταν από πέντε πανίσχυρες οικογένειες-δυναστείες.

Στα πρώτα χρόνια του 19ου αιώνα η διαμάχη ανάμεσα στις οικογένειες Σίντε και Χολκάρ κυριάρχησε στις υποθέσεις της συνομοσπονδίας, όπως και οι συγκρούσεις με την Αγγλική Εταιρεία Ανατολικών Ινδιών στους τρεις πολέμους μεταξύ των Άγγλων και των Μαράτα. Στον τρίτο πόλεμο, ο τελευταίος Πεσβά, ο Μπάτζι Ράο Β', ηττήθηκε από τους Άγγλους το 1818. Το μεγαλύτερο μέρος της αυτοκρατορίας ενσωματώθηκε στη Βρετανική Ινδία, αν και ορισμένα κρατίδια των Μαράτα συνέχισαν να επιβιώνουν στο εσωτερικό της Ινδίας μέχρι την ανεξαρτησία της χώρας και την αποτίναξη του βρετανικού ζυγού, το 1947.

Μεταξύ άλλων η αυτοκρατορία ήταν διάσημη για το ισχυρό ναυτικό της και τους ικανούς διοικητές που το πλαισίωναν.
Το λιμάνι της αγωνίας

Το λιμάνι της αγωνίας (αγγλ. On The Waterfront), είναι ταινία του 1954 του Ηλία Καζάν βραβευμένη με Όσκαρ καλύτερης ταινίας. Πρωταγωνιστές αυτής της κλασσικής ταινίας της χρυσής εποχής του Χόλιγουντ είναι ο Μάρλον Μπράντο, η Εύα Μαρί Σέιντ, ο Ροντ Στάιγκερ και ο Καρλ Μάλντεν. Το φιλμ αυτό προτάθηκε για 12 βραβεία Όσκαρ και απέσπασε οκτώ. 

Το 1989 η ταινία χαρακτηρίστηκε από την Βιβλιοθήκη του Κογκρέσου ως «πολιτιστικά, αισθητικά και ιστορικά σημαντική» και επιλέχθηκε να ενταχθεί στο Εθνικό Μητρώο Κινηματογράφου των Ηνωμένων Πολιτειών Αμερικής., ενώ το 1997 έλαβε την 8η θέση ως μιά απ'τις καλύτερες ταινίες όλων των εποχών απ'το Αμερικανικό Ινστιτούτο Κινηματογράφου.
Ούντο της Νευστρίας

Ο Ούντο της Νευστρίας ήταν ευγενής στο βασίλειο των Ανατολικών Φράγκων τον 9ο μ.Χ. αιώνα, γιος του Γκέμπχαρτ κόμη του Λάνγκαου και μεγαλύτερος αδελφός του Βερεγγάριου Α΄ της Νευστρίας. Τα αδέλφια είχαν την εύνοια του βασιλιά Καρόλου του Φαλακρού.
Γκαέτα

Η Γκαέτα () είναι πόλη της Ιταλίας που βρίσκεται στην περιφέρεια Λάτιο. Απέχει 120 χλμ. από την Ρώμη και 80 χλμ. από την Νάπολη. Ιδρύθηκε κατά τους Ρωμαϊκούς χρόνους ως οχυρό, ενώ κατά τον 15ο αιώνα, όταν ανήκε διοικητικά στο Βασίλειο της Νάπολης (αργότερα στο Βασίλειο των Δύο Σικελιών) τα τείχη της πόλης επεκτάθηκαν πολύ. Σήμερα, η Γκαέτα είναι σημαντικό λιμάνι για το εμπόριο ψαριού και πετρελαίου. Το ΝΑΤΟ κατέχει στρατιωτική βάση κοντά στην πόλη.
Χρήστος Αδαμίδης

Ο Χρήστος Αδαμίδης (1885-1949) υπήρξε πρωτοπόρος της Ελληνικής Πολεμικής Αεροπορίας και μετέπειτα Στρατηγός Αεροπορίας. Υπήρξε ένας από τους τρεις πρώτους Έλληνες αξιωματικούς που εστάλησαν για αεροπορική εκπαίδευση στην Γαλλία, ενώ επίσης συμμετείχε σε επιχειρήσεις στους Βαλκανικούς Πολέμους (1912-1913).
Ροδόλφος Α΄ του Βίρτσμπουργκ

Ο Ροδόλφος Α΄ του Βίρτσμπουργκ (γερμ.: "Rudolf I", πέθανε στις 3 Αυγούστου 908) ήταν χριστιανός επίσκοπος του Βίρτσμπουργκ από το 892 μέχρι το 908. Ήταν ο νεότερος γιος του Ούντο της Νευστρίας.
Κυβέρνηση Θεόδωρου Δηλιγιάννη 1904

Η (5η) Κυβέρνηση Θεόδωρου Δηλιγιάννη 1904 - (Δεκέμβριος 1904 - Μάιος 1905) - ήταν η τελευταία πρωθυπουργία του Θεόδωρου Δηλιγιάννη, αφού στις 31 Μαΐου του 1905, δολοφονήθηκε έξω από την Βουλή.

Ο Θεόδωρος Δηλιγιάννης (που ο λαός τον ονόμαζε και "«Γέρο του Μοριά»") ανέλαβε την διακυβέρνηση της χώρας μετά την άρση της εμπιστοσύνης της Βουλής, στην προηγούμενη κυβέρνηση Θεοτόκη. 
Ο βασιλιάς Γεώργιος, διέλυσε κατ' επιθυμία του Δηλιγιάννη, την Βουλή, και προκήρυξε εκλογές για τις 20 Φεβρουαρίου του 1905, με την ελπίδα ότι θα αλλάξουν οι συσχετισμοί δυνάμεων και θα προκύψουν σταθερές, μονοκομματικές κυβερνήσεις. 
Πάνω σε αυτόν τον άξονα κινήθηκε και η προεκλογική εκστρατεία των δυο μεγάλων κομμάτων («Εθνικού» και «Νεωτερικού»), που κατάφεραν να συμπιέσουν την δύναμη του τρίτου κόμματος, του Αλέξανδρου Ζαΐμη, και έτσι να μεγενθύνουν την κοινοβουλευτική τους αντιπροσώπευση. 
Πιο συγκεκριμένα, το κόμμα του Δηλιγιάννη κατέλαβε 142 έδρες, του Θεοτόκη 78, του Ζαΐμη 13, ενώ οι πρώην αρχηγοί Δ. Ράλλης και Κωνσταντίνος Καραπάνος, δεν κατάφεραν τίποτα παραπάνω από το να εκλεγούν οι ίδιοι. 
Η απόφαση ωστόσο του Δηλιγιάννη, να κλείσει τις χαρτοπαικτικές λέσχες, στάθηκε μοιραία για την ζωή του. Το απόγευμα της 31ης Μαΐου και ενώ έφευγε από την Βουλή, τον πλησίασε ένας άντρας, με πρόφαση την επίδοση αίτησης, και τον μαχαίρωσε θανάσιμα. Ο Δηλιγιάννης πέθανε ύστερα από λίγα λεπτά, στον σταθμό «Πρώτων βοηθειών» της Βουλής, ενώ ο άντρας (που ονομαζόταν Κωσταγερακάρης, ιδιοκτήτης χαρτοπαικτικής λέσχης) συνελήφθη, δικάστηκε και καταδικάστηκε σε θάνατο δι' απαγχονισμού.

Την επομένη της δολοφονίας του Δηλιγιάννη, η κυβέρνηση δια του νέου υπουργού Εσωτερικών, Νικόλαου Γουναράκη, θέτει στο βασιλιά Γεώργιο ζήτημα κοινοβουλευτικής εμπιστοσύνης με το σκεπτικό : "«...ότι κατά τα έθιμα τα απανταχού και κατά τα ιδικά μας η Βουλή ενδείκνυσι κυρίως και πρωτίστως αυτόν τον Πρωθυπουργόν»". Η κυβέρνηση : "«συναισθάνεται ότι δια της απωλείας του Πρωθυπουργού του Κράτους απώλεσεν το στοιχείον της κοινοβουλευτικότητος.»" Ωστόσο, ο βασιλιάς "«ενετείλατο ημίν
να παραμείνωμεν εις τας θέσεις ημών, μέχρις ού γείνη η κηδεία του μεγάλου ανδρός, ότε θα διακανονισθώσι τα ζητήματα ούτως ώστε να προέλθη ενώπιον υμών κοινοβουλευτική κατ' εξοχήν Κυβέρνησις...»". 

Μετά την κηδεία του Δηλιγιάννη ( η οποία προς ένδειξη τιμής έγινε δημοσία δαπάνη), ο βασιλιάς άρχισε τις επαφές για την ανάδειξη νέου Πρωθυπουργού. Χωρίς ωστόσο, να δώσει την πρωθυπουργία, στον δεύτερο τη τάξει σημαντικό πολιτικό άντρα του Εθνικού κόμματος, τον Κυριακούλη Μαυρομιχάλη, προτίμησε να δώσει διερευνητική εντολή, στον "«δηλιγιαννικό»" Πρόεδρο της Βουλής, Αλέξανδρο Ρώμα. Ο Ρώμας κατέθεσε αμέσως την εντολή, αλλά αρνήθηκε να στηρίξει τον Μαυρομιχάλη, ο οποίος τότε ήρθε σε συμφωνία με τον Δημήτριο Ράλλη, ο οποίος στις 9 Ιουνίου 1905 κατέλαβε την θέση του Πρωθυπουργού και του υπουργού Εσωτερικών.
Σήραγγα βάσης Γκόταρντ

Η Σήραγγα βάσης Γκόταρντ ή Γκοτάρντ (Gotthard Base Tunnel - GBT) είναι η μεγαλύτερη σήραγγα του κόσμου, μήκους 57,09 χιλιομέτρων. Η σήραγγα Γκόταρντ βρίσκεται στην Ελβετία, κάτω από τις Άλπεις και εξυπηρετεί τη σιδηροδρομική γραμμή Μιλάνου-Ζυρίχης. Η διάνοιξή της άνοιξε το 1996, η ολοκλήρωση της διάνοιξης έγινε το 2010 και η σήραγγα δόθηκε στην κυκλοφορία την 1η Ιουνίου 2016. Είναι μια από τις τρεις σήραγγες που βρίσκονται κάτω από την οροσειρά Σαιν Γκοτάρντ (Saint-Gotthard Massif). Οι άλλες δυο είναι η Σιδηροδρομική σήραγγα Γκόταρντ (Gotthard Rail Tunnel) του 1881 και η Οδική σήραγγα Γκόταρντ (Gotthard Road Tunnel) του 1980. Η κατασκευή της αποφασίστηκε λόγω της αύξησης της κίνησης στο άξονα βορρά-νότου μέσω των Άλπεων, φτάνοντας τις υπάρχουσες δομές στο όριο των δυνατοτήτων τους. Η κατασκευή της σήραγγας εγκρίθηκε με δημοψήφισμα το 1992.
Επανάσταση του Τέξας

thumb|255px|right|Η Δημοκρατία του Τέξας
Η Επανάσταση του Τέξας ή Πόλεμος Ανεξαρτησίας του Τέξας, για την απελευθέρωση της συγκεκριμένης περιοχής, έλαβε χώρα μεταξύ 2 Οκτωβρίου 1835 και 21 Απριλίου 1836. Αντιμέτωποι ήταν το Μεξικό και το τεξανικό τμήμα του μεξικανικού κράτους, του Κοαουίλα και Τέξας. Η αντιπαράθεση ανάμεσα στη μεξικανική κυβέρνηση και τους αποίκους από τις ΗΠΑ άρχισε με τους λεγόμενους Επτά Νόμους του 1835, με τους οποίους ο πρόεδρος του Μεξικού, στρατηγός Αντόνιο Λόπες δε Σάντα Άννα, κατάργησε το μεξικανικό σύνταγμα του 1824 και το αντικατέστησε με εκείνο του 1835 που είχε σαφέστατα μη ομοσπονδιακό χαρακτήρα. Η γενικευμένη δυσαρέσκεια οδήγησε σε πόλεμο, που ξέσπασε την 1η Οκτωβρίου 1835 με τη Μάχη του Γκονσάλες. Οι Τεξανοί υπερίσχυσαν αρχικά στην Μπάια και στο Σαν Αντόνιο, αλλά αργότερα υπέστησαν βαριές ήττες στις ίδιες αυτές θέσεις. Μετά από λίγο καιρό ακολούθησε η περίφημη Μάχη του Άλαμο. Ο πόλεμος τελείωσε με τη συνθήκη του Αγίου Υακίνθου: ο στρατηγός Σαμ Χιούστον νίκησε μέσα σε 18 μόλις λεπτά τον μεξικανικό στρατό, που διοικούσε ο ίδιος ο Σάντα Άννα, ο οποίος αιχμαλωτίστηκε μετά τη μάχη. Σε πολιτικό επίπεδο η μάχη του Αγίου Υακίνθου γέννησε τη Δημοκρατία του Τέξας.

Αν και οι μάχες στην ξηρά έπαψαν, συνεχίστηκαν στη θάλασσα.
Κυβέρνηση Δημητρίου Ράλλη 1905

Η (3η) Κυβέρνηση Δημητρίου Ράλλη 1905 (Ιούνιος - Δεκέμβριος 1905) σχηματίστηκε μετά την δολοφονία του Θεόδωρου Δηλιγιάννη, εξαιτίας της ανάγκης πλήρωσης της θέσης του Πρωθυπουργού. 

Μετά την δολοφονία του Δηλιγιάννη, στο «Εθνικόν κόμμα», ο άτυπος "υπαρχηγός του", Κυριακούλης Μαυρομιχάλης, συγκέντρωσε δίπλα του την πλειοψηφία του κόμμματος. Ωστόσο ο βασιλιάς, έδωσε την εντολή, όχι στον "υπαρχηγό" όπως θα ήταν ίσως αναμενόμενο, αλλά στον "δηλιγιαννικό" Πρόεδρο της Βουλής, Αλέξανδρο Ρώμα, δημιουργώντας έτσι έναν νέο πόλο μέσα στο Εθνικό κόμμα. Ο Ρώμας όμως, δεν κατάφερε να σχηματίσει υπουργικό συμβούλιο, ενώ οι συνομιλίες του Μαυρομιχάλη, με τον χωρίς οπαδούς στην Βουλή τότε («Καπετάν Ένας», έλεγαν τότε σκωπτικά τον Ράλλη, ), Δημήτριο Ράλλη, κατέληξαν σε αμοιβαία συμφωνία, που τους οδήγησε στη δημιουργία κυβέρνησης συνεργασίας.
Η κυβέρνηση προσελκύοντας συν τω χρόνω, περισσότερους βουλευτές στο πλευρό της, κατόρθωσε να λάβει την "«ψήφο εμπιστοσύνης»" - 113 ψήφισαν υπέρ σε σύνολο 195 παρόντων βουλευτών - της Βουλής στις 23 Ιουνίου.
Ωστόσο, αυτή η συνεργασία δεν μπόρεσε να έχει διάρκεια και στο τέλος Νοεμβρίου, με την ψήφιση του νέου Προέδρου της Βουλής, διαλύθηκε.
Νικόλ Σέρζινγκερ

Η Νικόλ Σέρζινγκερ ("Nicole Scherzinger", πραγματικό όνομα: Nicole Prascovia Elikolani Valiente, 29 Ιουνίου 1978) είναι Αμερικανίδα τραγουδίστρια, συνθέτης, χορεύτρια και περιστασιακά ηθοποιός. Έγινε γνωστή στο ευρύ κοινό ως η τραγουδίστρια του γνωστού Αμερικάνικου γυναικείου συγκροτήματος "Pussycat Dolls".
Πριν από τις Pussycat Dolls, η Σέρζινγκερ ήταν για πολύ μικρό χρονικό διάστημα μέλος του ροκ συγκροτήματος "Days of the New" και έπειτα του επίσης αμερικάνικου ποπ γυναικείου συγκροτήματος "Eden’s Crush". Το 2010, αποχώρησε από τις Pussycat Dolls για να ακολουθήσει σόλο καριέρα.
Σαϊπά ΦΚ

Η Σαϊπά ΦΚ (Περσικά : باشگاه فوتبال سايپا کرج) είναι αθλητικός σύλλογος του Ιράν με έδρα αρχικά την Τεχεράνη και σήμερα την πόλη Καράτζ. Ο σύλλογος ανήκει στην Ιρανική αυτοκινητοβιομηχανία SAIPA, έχει χρώματα το πορτοκαλί και το άσπρο.
690 Βρατισλαβία

Η Βρατισλαβία (Wratislavia) είναι ένας πολύ μεγάλος αστεροειδής της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 8,02. Ανακαλύφθηκε το 1909 από τον Αμερικανό αστρονόμο Τζόελ Χάστινγκς Μέτκαλφ, που παρατηρούσε από το Τάουντον της Μασαχουσέτης, και πήρε το όνομά της από την εκλατινισμένη παλαιά ονομασία της πολωνικής πόλεως Βρότσλαβ (και όχι από τη Μπρατισλάβα).

Ο αστεροειδής 690 Βρατισλαβία ([[φαινόμενο μέγεθος]] 12,9) εμφανιζόμενος κοντά στον γαλαξία NGC 6941.
Buried

Το Buried είναι ισπανικό θρίλερ παραγωγής 2010. Την σκηνοθεσία ανέλαβε ο Ροδρίγο Κορτές ενώ το σενάριο έγραψε ο Κρις Σπάρλινγκ. Πρωταγωνιστεί ο Ράιαν Ρέινολντς.
Δημήτριος Λάκας

Ο Δημήτριος Λάκας Μπάχας ("Demetrio Basilio Lakas Gahas", 29 Αυγούστου 1925 – 2 Νοεμβρίου 1999) ήταν ελληνικής καταγωγής πρόεδρος του Παναμά την περίοδο 1969-1978.
Ήταν γιος του Έλληνα μετανάστη Βασιλείου Λάκκα. Γεννήθηκε στις 29 Αυγούστου του 1925 στη Κολόν του Παναμά. Μετά τη συμπλήρωση των εγκυκλίων σπουδών του φοίτησε στο Τεχνολογικό Πανεπιστήμιο του Τέξας.
Επιστρέφοντας στη χώρα του ασχολήθηκε έντονα με την πολιτική παράλληλα με την επαγγελματική του σταδιοδρομία ως μηχανικός. Ασχολούμενος με την πολιτική κατέλαβε διάφορες διοικητικές θέσεις μεταξύ των οποίων και διοικητής του Ταμείου Κοινωνικών Ασφαλίσεων.

Στις 19 Δεκεμβρίου του 1969 ο στρατηγός Ομάρ Τορίγιος Χερέρα μετά από πραξικόπημα διόρισε τον Δ. Λάκα Πρόεδρο της χώρας κατά την μεταβατική κυβέρνηση αντικαθιστώντας τον μέχρι τότε πρόεδρο Χοσέ Μαρία Πινίλα. Το 1972 ο Δ. Λάκας ανέλαβε συνταγματικός Πρόεδρος. Θέση την οποία διατήρησε μέχρι τις 11 Οκτωβρίου του 1978 όπου τον διαδέχθηκε ο Α. Ρόγιο. Ένα χρόνο μετά την εκλογή του έλαβε ειδική τιμητική διάκριση από το Πανεπιστήμιο που αποφοίτησε.
Απεβίωσε στις 2 Νοεμβρίου του 1999 στον Παναμά.
Κατηγορία:Πρόεδροι του Παναμά
Τζον Λε Καρρέ

Ο Τζον Λε Καρρέ ("John le Carré"), το πραγματικό όνομα του οποίου ήταν Ντέιβιντ Τζον Μουρ Κόρνουελ ("David John Moore Cornwell", 12 Οκτωβρίου 1931 – 12 Δεκεμβρίου 2020) ήταν ένας από τους σημαντικότερους σύγχρονους Βρετανούς μυθιστοριογράφους κατασκοπείας, πρώην συνεργάτης των μυστικών υπηρεσιών MI-5 και MI-6 και ανακριτής των φυγάδων του ανατολικού μπλοκ την περίοδο του ψυχρού πολέμου. Έγινε παγκόσμια γνωστός από το μυθιστόρημά του, ίσως το σημαντικότερο, «Ο κατάσκοπος που ήρθε από το κρύο» (1963), του οποίου ακολούθησαν πολλά άλλα, κατασκοπευτικής φαντασίας.

Το 2008 στον πίνακα των καλύτερων 50 Άγγλων συγγραφέων του 20ού αιώνα που συνέταξαν οι Τάιμς κατέλαβε την 22η θέση.
Ιόνια Οδός

Ο Αυτοκινητόδρομος 5 (Α5) (γνωστός και ως Ιόνια Οδός) είναι αυτοκινητόδρομος στην Ελλάδα που, σε πλήρη ολοκλήρωση, θα διασχίζει κατακόρυφα την Δυτική Ελλάδα και την Ήπειρο από τον ανισόπεδο κόμβο Τσάκωνας στη συμβολή με τον Αυτοκινητόδρομο 7, έως την Κακαβιά στα βόρεια σύνορα Ελλάδας-Αλβανίας. Ο νέος υπό κατασκευή άξονας Πάτρα - Πύργος - Τσακώνα αποτελεί τυπικά τμήμα του Αυτοκινητοδρόμου 5 από το 2008. Από το 2020 γίνονται προσπάθειες για την υλοποίηση και της βόρειας επέκτασης του αυτοκινητοδρόμου στο τμήμα Ιωάννινα-Κακαβιά.

Αποτελεί τμήμα της Ευρωπαϊκής Οδού 55 (Ε55) από την Τσακώνα (κόμβος με Α7) μέχρι και τον Α/Κ Αμβρακίας (κόμβος με αυτοκινητόδρομο 52). Από εκεί έως τη σύνδεσή του με την Εγνατία οδό, στον κόμβο Πεδινής, αποτελεί την Ευρωπαϊκή οδό 951 (Ε951). Τέλος, από τον κόμβο Πεδινής μέχρι τα σύνορα Κακαβιάς θα αποτελεί μέρος της Ευρωπαϊκής Οδού 853 (Ε853). Σε μεγάλο ποσοστό ο αυτοκινητόδρομος αντικατέστησε την Εθνική Οδό 5, στο τμήμα από το Ρίο μέχρι την Φιλιππιάδα.

Κατασκευάστρια και διαχειρίστρια εταιρία για το τμήμα από το Αντίρριο έως τα Ιωάννινα (ανισόπεδος κόμβος με Εγνατία Οδό) είναι η Νέα Οδός Α.Ε., η οποία έχει αναλάβει και ένα τμήμα του Α1. Για το τμήμα Πάτρα-Πύργος-Καλό Νερό κατασκευάστρια και διαχειρίστρια εταιρεία είναι η Ολυμπία Οδός Α.Ε. 

Η Ιόνια Οδός αποτελεί, στο τμήμα Αντίρριο-Ιωάννινα με μήκος 196 χιλιόμετρα, έναν ολοκληρωμένο αυτοκινητόδρομο, ενώ και οι Σταθμοί Εξυπηρέτησης Αυτοκινητιστών (ΣΕΑ), που δεν παραδόθηκαν με τα εγκαίνια του έργου το 2017, βρίσκονται πλέον σε λειτουργία.
Μαρκ Ρούτε

Ο Μαρκ Ρούτε ("Mark Rutte", 14 Φεβρουαρίου 1967) είναι Ολλανδός πολιτικός του Λαϊκού Κόμματος για την Ελευθερία και τη Δημοκρατία (VVD). Είναι ο εν ενεργεία πρωθυπουργός της Ολλανδίας από τις 14 Οκτωβρίου 2010.

Γεννήθηκε στη Χάγη και σπούδασε ιστορία στο Πανεπιστήμιο του Λέιντεν. Κατά τη διάρκεια των σπουδών του, εντάχθηκε στην κομματική νεολαία του VVD. Την περίοδο 1993 - 1997 βρέθηκε στον εκλογικό κατάλογο του VVD και το 2002 ανέλαβε "Υπουργός Κοινωνικών Θεμάτων και Εργασίας" στην πρώτη κυβέρνηση συνασπισμού του Γιαν Πέτερ Μπαλκενέντε, ενώ την περίοδο 2004-2006 (δεύτερος συνασπισμός Μπαλκενέντε) διετέλεσε "Υπουργός Εκπαίδευσης και Πολιτισμού". Στις 29 Ιουνίου 2006 αναδείχθηκε αρχηγός του VVD και διατήρησε την ηγεσία της κοινοβουλευτικής ομάδας του κόμματος για τα επόμενα τέσσερα χρόνια.

Στις βουλευτικές εκλογές που διεξήχθησαν στις 9 Ιουνίου 2010, το κόμμα του αναδείχθηκε πρώτο με 31 έδρες. Στις 7 Οκτωβρίου σχημάτισε κυβερνητικό συνασπισμό μειοψηφίας με τους Σοσιαλδημοκράτες του Γιόμπ Κόεν, με παράλληλη υποστήριξη του Γκερτ Βίλντερς. Είναι ο πρώτος πρωθυπουργός τον οποίο ανέδειξε το VVD. Στις εκλογές που έγιναν στις 15 Μαρτίου 2017, κέρδισε τις εκλογές, με κύριο αντίπαλο τον Γκερτ Βίλντερς. 

Στις 15 Ιανουαρίου του 2021, ανακοίνωσε την παραίτηση της κυβέρνησής του, αποδεχόμενος την ευθύνη για την πολυετή κακοδιαχείριση οικογενειακών επιδομάτων. Σύμφωνα με έρευνα που διεξήχθη, περίπου 10.000 οικογένειες στην Ολλανδία αναγκάστηκαν να επιστρέψουν χιλιάδες ευρώ επιδομάτων, γεγονός άδικο, που σε ορισμένες περιπτώσεις οδήγησε σε ανεργία, χρεοκοπίες και διαζύγια. Ανακοίνωσε, πρόσθετα, τη διενέργεια νέων εθνικών εκλογών για τον Μάρτιο του 2021.
Βασίλειο της Νεαπόλεως

Ως Βασίλειο της Νεαπόλεως (ή Βασίλειο της Νεάπολης) ονομάζεται στην σύγχρονη ιστοριογραφία το κράτος που υπήρξε, με ανά καιρούς διαφοροποιήσεις πολιτικά και εδαφικά, στην νότια ιταλική χερσόνησο από τον 12ο έως και τον 19ο αιώνα και που επίσημα έφερε την ονομασία Βασίλειο της Ηπειρωτικής Σικελίας.

Το Βασίλειο της Σικελίας δημιουργήθηκε το 1130, όταν ο Ρογήρος Β’ της Ατλαβίλα έλαβε τον τίτλο του «Βασιλιά της Σικελίας» ("Rex Siciliae") από τον αντιπάπα Ανάκλητο Β’, που του επιβεβαιώθηκε και από τον πάπα Ιννοκέντιο Β’ το 1139. Με την ανάληψη του βασιλείου από τον οίκο των Χοενστάουφεν, ο πάπας Ουρβανός Δ’ όρισε το 1263 τον Κάρολο τον Ανδεγαυό νέο βασιλιά της Σικελίας. Η απόφαση αυτή προκάλεσε την αντίδραση του Στέμματος της Αραγώνας και του βασιλιά της Πέτρου Γ’ του Μέγα, με τις πολεμικές συρράξεις που ακολούθησαν να λήγουν το 1302 με την συνθήκη ειρήνης της Καλταμπελότα. Ως αποτέλεσμα το Βασίλειο της Σικελίας χωρίστηκε σε δύο μέρη, «το Βασίλειο της Σικελίας ένθεν του Φάρου» ("Regnum Siciliae citra Pharum") και «το Βασίλειο της Σικελίας πέραν του Φάρου» ("Regnum Siciliae ultra Pharum"). Το πρώτο ταυτίζεται με τον όρο της σύγχρονης ιστοριογραφίας «Βασίλειο της Νεαπόλεως» ενώ το δεύτερο με το «Βασίλειο της Σικελίας», το οποίο για ένα σύντομο χρονικό διάστημα ονομάστηκε και «Βασίλειο της Τρινακρίας». Τα δύο βασίλεια επαναενώθηκαν κάτω από δύο κλάδους του Στέμματος της Αραγώνας κατά τον 15ο αιώνα, διατηρώντας την εδαφική και ιστοριογραφική τους διαφοροποίηση ενώ η οριστική τους ενοποίηση πραγματοποιήθηκε το 1816, κάτω από την ονομασία «Βασίλειο των Δύο Σικελιών».

Η εδαφική επικράτεια του Βασιλείου της Νεαπόλεως περιελάμβανε το σύνολο των σημερινών περιοχών των Αμπρούτσι, Μολίζε, Καμπανίας, Απουλίας, Μπαζιλικάτα και Καλαβρίας μαζί με κομμάτια του σημερινού Νότιου και Ανατολικού Λατίου.
Αλφόνς Μπορελλύ

Ο Αλφόνς Λουί Νικολά Μπορελλύ ("Alphonse Louis Nicolas Borrelly", 8 Δεκεμβρίου 1842 – 28 Φεβρουαρίου 1926) ήταν Γάλλος αστρονόμος. Δεν πρέπει να συγχέεται με τον Ιταλό αστρονόμο και ιατρό Τζιοβάνι Μπορέλι.

Ο Αλφόνς Μπορελλύ εργάσθηκε στο Αστεροσκοπείο της Μασσαλίας, από όπου και ανεκάλυψε 18 αστεροειδείς και μερικούς κομήτες. Από τους κομήτες αυτούς ο γνωστότερος είναι ο περιοδικός Κομήτης 19P/Borrelly. Ο πρώτος αστεροειδής που ανακαλύφθηκε από τον Μπορελλύ ήταν ο 99 Δίκη (το 1868) και ο τελευταίος ο 394 Αρδουίνα (το 1894).
Μαρία Ισαβέλλα της Πορτογαλίας

Η Μαρία Ισαβέλλα της Πορτογαλίας ("Maria Isabel", 19 Μαΐου 1797 – 26 Δεκεμβρίου 1818) ήταν πριγκίπισσα της Πορτογαλίας και έγινε αργότερα βασίλισσα της Ισπανίας ως δεύτερη σύζυγος του Φερδινάνδου Ζ΄ της Ισπανίας.
Νίκος Τορναρίτης

Ο Νίκος Τορναρίτης (Λευκωσία, 6 Δεκεμβρίου 1964) είναι Ελληνοκύπριος πολιτικός. Από το 2001 είναι βουλευτής στην Εκλογική Περιφέρεια Λευκωσίας εκλεγμένος με τον ΔΗΣΥ.
Κλαρκ Γκέιμπλ

Ο Κλαρκ Γκέιμπλ ("Clark Gable", 1 Φεβρουαρίου 1901 – 16 Νοεμβρίου 1960) ήταν Αμερικανός ηθοποιός του κινηματογράφου βραβευμένος με Όσκαρ Α' Ανδρικού Ρόλου το 1934 για την ταινία του Φρανκ Κάπρα Συνέβη μια νύχτα "(It Happened One Night)". Στο κορύφωμα της δόξας του, τη δεκαετία του '30, ο Κλαρκ Γκέιμπλ αποκαλείτο "Ο Βασιλιάς του Χόλιγουντ", καθώς κατά το μεγαλύτερο μέρος της δεκαετίας του τριάντα ήταν ο εμπορικότερος ηθοποιός του Χόλιγουντ, πίσω μόνο από τη Σίρλεϊ Τεμπλ. Ο γνωστότερός του ρόλος είναι εκείνος του Ρετ Μπάτλερ στην επική παραγωγή του 1939, Όσα παίρνει ο άνεμος "(Gone With The Wind)". Είναι γνωστός επίσης για τις ταινίες: Συνέβη μια νύχτα "(It Happened One Night, 1934)", "Ναυτική Ανταρσία" "(Mutiny On The Bounty, 1935)", "Σαν Φρανσίσκο, η πόλη της αμαρτίας" "(San Francisco, 1936)", "Φλεγόμενοι ουρανοί" "(Test-Pilot, 1938)", "Μογκάμπο" "(Mogambo, 1953)" και "Οι αταίριαστοι" "(The Misfits, 1961)". Το 1999, το Αμερικανικό Ινστιτούτο Κινηματογράφου τον κατέταξε στην 7η θέση στη λίστα με τους 25 μεγαλύτερους σταρ όλων των εποχών.
Παλάτσο Μοντετσιτόριο

thumb|350px| Το Παλάτσο Μοντετσιτόριο.

Το Παλάτσο Μοντετσιτόριο (ιταλικά: "Palazzo Montecitorio") είναι ανάκτορο στη Ρώμη, το οποίο σήμερα αποτελεί την έδρα της Ιταλικής Κάτω Βουλής.
Μπουντζάκ

Το Μπουντζάκ είναι ιστορική περιοχή στην επαρχία της Οδησσού, στην Ουκρανία. Ευρισκόμενη κατά μήκος των βόρειων ακτών της Μαύρης Θάλασσας, μεταξύ των ποταμών Δούναβη και Δνείπερου η πολυεθνική αυτή περιοχή αποτελούσε το νότιο τμήμα της Βεσσαραβίας. Η περιοχή συνοδεύει στα βόρεια και δυτικά με τη Μολδαβία, στα νότια με τη Ρουμανία και στα ανατολικά της βρέχεται από τη Μαύρη Θάλασσα.
AK-47

Το AK-47 ή Καλάσνικωφ είναι πυροβόλο επιθετικό τυφέκιο πιέσεως αερίων με επιλογέα βολής που δέχεται φυσίγγια 7.62×39mm. Αναπτύχθηκε για πρώτη φορά στη Σοβιετική Ένωση από τον Μιχαήλ Τιμοφέγεβιτς Καλάσνικωφ. Η ονομασία ΑΚ-47 Καλάσνικωφ σημαίνει αυτόματο Καλάσνικωφ, μοντέλο του 1947 (ρωσικά: Автомат Калашникова 47, Avtomat Kalashnikova 47). Είναι επίσημα γνωστό ως "Avtomat Kalashnikova" (ή απλά "AK"). Επίσης είναι γνωστό και ως Καλάσνικωφ ή στη ρωσική ορολογία Καλάς.

Χρησιμοποιείται ευρύτατα από τους στρατούς παγκοσμίως ενώ θεωρείται ως το πιο θανατηφόρο τυφέκιο.
Σύνδρομα προδιεγέρσεως

Με τον όρο Σύνδρομα προδιεγέρσεως στην Καρδιολογία γίνεται αναφορά στην πρώιμη διέγερση των κοιλιών της καρδιάς από ένα διαφορετικό ανατομικό δρόμο από τον συνήθη με τον οποίο γίνεται κανονικά η διέγερση των κοιλιών.

Τα σύνδρομα προδιεγέρσεως είναι τρία με σημαντικές παραλλαγές στο καθένα όσον αφορά το ανατομικό σημείο της πρώιμης διέγερσης. Το πιο γνωστό είναι το Σύνδρομο Wolff Parkinson White ενώ με την ανάπτυξη της ηλεκτροφυσιολογίας επιβεβαιώθηκαν οι υποθέσεις και για άλλα δύο, το Σύνδρομο Lown-Ganong-Levine και το Σύνδρομο Ινών Manhaim.

Κατηγορία:Αρρυθμίες
Κατηγορία:Καρδιολογία
Encardia

Οι Encardia είναι ελληνικό συγκρότημα του οποίου η μουσική εμπνέεται από το μουσικό και εν γένει πολιτισμικό τοπίο των ελληνοφώνων περιοχών της Κάτω Ιταλίας. Το ρεπερτόριό τους περιλαμβάνει ταραντέλες, ερωτικά τραγούδια και τραγούδια κοινωνικού περιεχομένου. 

Ιδρύθηκαν το 2004 και μέχρι το 2018 έχουν πραγματοποιήσει πολλές ζωντανές εμφανίσεις σε Ελλάδα, Γερμανία, Ιταλία, Νότια Γαλλία και Κύπρο. Έχουν κυκλοφορήσει 4 studio δίσκους και 2 live δίσκους.

Έχουν συνεργαστεί, δισκογραφικά και σε ζωντανές εμφανίσεις, με εκπροσώπους της κατω-ιταλικής μουσικής (Τζιοβάνι Αβαντατζιάτο και Ρομπέρτο Λίτσι από την περιοχή του Σαλέντο, Cinzia Villani, Enza Pagliara, Έτορε Καστάνια, Daniele Durante, τα συγκροτήματα Ghetonia, Mala lingua, Canzoniere Grecanico Salentino κ.α.) καθώς και με Έλληνες καλλιτέχνες όπως οι Φοίβος Δεληβοριάς, Κώστας Θωμαΐδης, Βασίλης Λέκκας, Χρήστος Τσιαμούλης, Νίκος Ξυδάκης, Καίτη Κουλλιά, Συμφωνική Ορχήστρα του Δήμου Αθηναίων και άλλοι. Σε ζωντανές εμφανίσεις, έχει συνεργαστεί μαζί τους και ο ηθοποιός Ηλίας Λογοθέτης. Tον Αύγουστο του 2008 εμφανίστηκαν, μαζί με τον Τζιοβάνι Αβαντατζιάτο των Ghetonia, στo φεστιβάλ "La notte della Taranta” στην Ιταλία, παρουσία 120.000 θεατών.
Δημήτριος Στεφανόπουλος

Ο Δημήτριος Στεφανόπουλος (Πάτρα 1885 - 1973) ήταν Έλληνας νομικός στρατιωτικός και πολιτικός .
Celeron

Η επωνυμία Celeron χρησιμοποιήθηκε από την Intel για πολλές σειρές επεξεργαστών x86, με στόχο την αγορά υπολογιστών χαμηλού κόστους. Οι επεξεργαστές Celeron μπορούν να τρέξουν όλα τα προγράμματα των 32-bit, όμως οι επιδόσεις τους είναι συχνά, σημαντικότερα χαμηλότερες από τα παρόμοια ακριβότερα εμπορικά προϊόντα της Intel. Έτσι, η σειρά Celeron ή θα έχει λιγότερη κρυφή μνήμη (cache) ή θα έχει άλλα προηγμένα χαρακτηριστικά απενεργοποιημένα. Αυτά τα ελλιπή χαρακτηριστικά μπορεί να έχουν πολλαπλές επιδράσεις στις επιδόσεις, και συχνά είναι πολύ σημαντικές. Οι περισσότεροι επεξεργαστές αυτής της σειράς έχουν αισθητά μειωμένη απόδοση, με εξαίρεση ορισμένους επεξεργαστές οι οποίοι έχουν παρουσιάσει εντυπωσιακές επιδόσεις. Αυτή ήταν και η κύρια αιτιολόγηση από πλευράς Intel για το υψηλότερο κόστος των άλλων εμπορικών της προϊόντων σε σχέση με τους Celeron.

Ο πρώτος επεξεργαστής της σειράς Celeron κυκλοφόρησε τον Απρίλιο του 1998 και βασίστηκε στον πυρήνα του Pentium II. Οι μεταγενέστεροι επεξεργαστές βασίστηκαν στους πυρήνες των Pentium III, Pentium 4, Pentium M και Core. Η τελευταία γενιά Celeron που κυκλοφορεί (από τον Ιούλιο του 2011) βασίζεται στη δεύτερη γενιά των επεξεργαστών Core i3/i5/i7 αρχιτεκτονικής Sandy Bridge. Παρέχουν μέχρι και δύο ανεξάρτητους πυρήνες, αλλά μόνο με το 66% της κρυφής μνήμης που προσφέρει ένας επεξεργαστής Core i3.
Σταθμός αερολιμένα

Σταθμός αερολιμένα, ή αεροδρομίου, ή "Αεροσταθμός" (Air Terminal), ονομάζεται το κτιριακό συγκρότημα εξυπηρέτησης των διακινουμένων από ένα αεροδρόμιο επιβατών και εμπορευμάτων.
Το λιμάνι των δακρύων

Το λιμάνι των δακρύων ήταν μία από τις πρώτες ελληνικές βουβές ταινίες, περί το τέλος της δεύτερης δεκαετίας του ελληνικού κινηματογράφου, γυρισμένη στην Ελλάδα το 1928 με Έλληνες ηθοποιούς. Ήταν παραγωγής της "DAG-FILM Co" των αδελφών Γαζιάδη, η 3η μετά την "Προμηθεύς δεσμώτης" και "Έρως και κύματα". Σκηνοθέτης της ταινίας ήταν ο Δημήτριος Γαζιάδης, οπερατέρ ο αδελφός του, Μιχαήλ Γαζιάδης και σεναριογράφος ο Ορέστης Λάσκος.
Δήμος Χαλκηδόνος

μικρογραφία|Δήμος Χαλκηδόνος
thumb|300px|ΔΗΜΟΣ ΧΑΛΚΗΔΟΝΑΣ

Ο Δήμος Χαλκηδόνος είναι ένας μεγάλος ηπειρωτικός δήμος της Κεντρικής Μακεδονίας. 

Ο νέος Δήμος Χαλκηδόνος προέκυψε το 2011 από τη συνένωση τριών δήμων: Αγίου Αθανασίου, Κουφαλίων και Χαλκηδόνας σύμφωνα με το Σχέδιο Καλλικράτης. Έδρα του είναι τα Κουφάλια, ιστορική έδρα την Γέφυρα και περιλαμβάνει 17 χωριά: Κουφάλια, Πρόχωμα, Καστανάς, Ακροπόταμος (πρώην δήμος Κουφαλίων).
Χαλκηδόνα, Βαλτοχώρι, Ελεούσα, Μικρό Μοναστήρι, Λουδίας, Άδενδρο, Παρθένιον (πρώην δήμος Χαλκηδόνας).
Άγιος Αθανάσιος, Γέφυρα, Βαθύλακκος, Νέα Μεσημβρία, Αγχίαλος, Ξηροχώρι (πρώην δήμος Αγίου Αθανασίου).

Ο πραγματικός πληθυσμός του νέου Καλλικρατικού δήμου είναι, σύμφωνα με την Ελληνική απογραφή 2011 33.510 κάτοικοι. 

Στις εκλογές του Νοεμβρίου του 2010 εκλέχτηκε Δήμαρχος ο Παναγιώτης Δαϊκούδης ο οποίος αντικαταστάθηκε το 2012 από τον Ιωάννη Μπίκο. Έπειτα από τις εκλογές του 2014 δήμαρχος εξελέγη ο Ιωάννης Τσουκνίδας. Στις δημοτικές εκλογές του 2019 δήμαρχος εξελέγη ο Σταύρος Αναγνωστόπουλος.
Cadillac Catera

Η Cadillac Catera ήταν ένα μεσαίο πολυτελές σεντάν αυτοκίνητο της κατηγορίας Ε, της αμερικανικής αυτοκινητοβιομηχανίας Cadillac, που κατασκευάστηκε μεταξύ του 1996 και του 2001, αν και ουσιαστικά δεν ήταν ξεχωριστό μοντέλο, αλλά μια παράλληλη έκδοση της δεύτερης γενιάς του Opel Omega, για τις ανάγκες της αμερικανικής αγοράς. Συνολικά παρήχθησαν 94.801 αντίτυπα σειράς Catera. Οι κυριότεροι ανταγωνιστές της ήταν η Mercedes E-Class W210, η BMW Σειρά 5 E39, το Audi A6 και το Lincoln LS.
2009 KK

Το 2009 KK είναι ένας γεωπλησίος αστεροειδής με απόλυτο μέγεθος 20,5. Κατά εβδομάδες του Μαΐου και του Ιουνίου του 2009, ανφέρθηκε, από το πρόγραμμα NASA Near Earth Object Program της ΝΑΣΑ ότι απειλεί τη Γη και αποτέλεσε αντικείμενο Επιπέδου 1 στην Κλίμακα του Τορίνο. Στις 22 Μαΐου 2009, καταγράφθηκε ως το δεύτερο Εγγύς στη Γη αντικείμενο που εκτιμάται νε βρίσκεται πάνω από το επίπεδο 0 για τις πιθανές συγκρούσεις μέσα σε 100 χρόνια (το πρώτο είναι το 2007 VK184 ) , με τη Γη. Από τις 10 Ιουνίου 2009 υποβαθμίστηκε σε επίπεδο 0, καθώς η πιθανότητα για πρόσκρουση στη γη αξιολογήθηκε ως 7.9e-06 ή 1 στις 127.000. Στις 17 Ιουνίου 2009, το JPL απομάκρυνε το 2009 ΚΚ από τη λίστα των πιθανών αστεροειδών για κοντινό πέρασμα από τη γη ή σύγκρουση με αυτήν.
2008 HO3

Το 2008 HO3 είναι ένας αστεροειδής εισηγμένος στη λίστα κινδύνου των κοντινών στη Γη αστεροειδών. Παλιότερα είχε αξιολογηθεί ως αστεροειδής επιπέδου 0 στη Κλίμακα του Τορίνο.
Μάχη του Μπακού

Η Μάχη του Μπακού (ρωσ. "Битва за Баку", αγγ. "Battle of Baku", αζε. "Bakı döyüşü", αρμ. "Բաքվի ինքնապաշտպանություն", τουρ. "Bakü Muharebesi") αποτελεί στρατιωτική σύγκρουση, η οποία διεξήχθη στο Μπακού το έτος 1918. Αντίπαλοι σε αυτή τη μάχη ήταν ο Ισλαμικός στρατός του Καυκάσου, υπό την ηγεσία του Νουρί Κιλλιγκίλ, και ο στρατός της Λαϊκής Δημοκρατίας του Αζερμπαϊτζάν, από τη μια πλευρά, και η Κομμούνα του Μπακού (αργότερα τη θέση της Κομμούνας πήρε η Δικτατορία της Κεντρικής Κασπίας) μαζί με δυνάμεις στρατού του Ηνωμένου Βασιλείου, υπό την ηγεσία του Βρετανού στρατηγού Λάιονελ Ντένστερβιλ, από την άλλη. Οι Βρετανοί και οι σύμμαχοι τους αναγκάστηκαν να εγκαταλείψουν την πόλη, η οποία έγινε πρωτεύουσα της Λαϊκής Δημοκρατίας του Αζερμπαϊτζάν.
Γερμανικά φύλα

right|175px|thumb|Αρχαίοι Γερμανοί πολεμιστές από τη σειρά χαλκογραφιών "Germania Antiqua" - Φίλιπ Κλίβερ, 1616.
Γερμανικά φύλα ή γερμανικοί λαοί ονομάζεται μια ομάδα αρχαίων φύλων της Βόρειας Ευρώπης, οι οποίες μιλούσαν γλώσσες που προέρχονταν από μια εικαζόμενη κοινή πρωτογλώσσα, την "πρωτογερμανική", και κατάγονταν από την ευρύτερη Σκανδιναβία (κυρίως τις νότιες ακτές της Σκανδιναβικής Χερσονήσου και τη Γιουτλάνδη). Δεν πρέπει να συγχέονται με τους σύγχρονους Γερμανούς, οι οποίοι είναι ένας μόνο από τους λαούς που κατάγονται από γερμανικά φύλα.

Αν και η προϊστορία τους ξεκινά πολύ νωρίτερα, τα γερμανικά φύλα εισήλθαν στον τότε γνωστό κόσμο μόλις τον 1ο αιώνα π.Χ. και έγιναν η δύναμη που τον μεταμόρφωσε ριζικά. Για περίπου έξι αιώνες, οι αλλεπάλληλες μεταναστεύσεις κι επιδρομές τους προκαλούσαν τεράστια προβλήματα στη Ρωμαϊκή Αυτοκρατορία, θέτοντας σε δοκιμασία τόσο την εδαφική όσο και την πολιτική ενότητά της. Τελικά το ανατολικό τμήμα της αυτοκρατορίας, αυτό που σήμερα ονομάζουμε βυζαντινό, κατάφερε να επιβιώσει, σε αντίθεση με το δυτικό τμήμα που οδηγήθηκε σε κατάρρευση - ή κατ' άλλους «εκγερμανισμό».
Φρέντελ Στούαρτ

Ο Φρέντελ Στούαρτ (Freundel Stuart, 27 Απριλίου 1951-) είναι πολιτικός από τα νησιά Μπαρμπάντος, ο οποίος υπηρέτησε ως ο 7ος πρωθυπουργός της χώρας από το 2010 ως το 2018.Ανέλαβε πρωθυπουργός έπειτα από τον θάνατο του Ντέιβιντ Τόμσον.
Παράσχος Τσάνταλης

Ο Παράσχος Τσάνταλης "(Παρασκευάς Τσάνταλης)" είναι Έλληνας πρώην διεθνής καλαθοσφαιριστής. 

Αγωνιζόταν στη θέση του σμολ φόργουορντ και διακρινόταν για την έφεση του στο σκοράρισμα. Αναδείχθηκε πρώτος σκόρερ του ελληνικού πρωταθλήματος την περίοδο 1970-1971. Στις 28 Μαρτίου του 1971 σημείωσε ρεκόρ πόντων στην καριέρα του σκοράροντας 73 πόντους. Αυτή η συγκομιδή πόντων είναι η δεύτερη μεγαλύτερη στην ιστορία του ελληνικού μπάσκετ, ενώ αποτελούσε ρεκόρ έως τις 13 Ιουλίου του 1972 όταν ο Αριστείδης Μούμογλου σημείωσε 145 πόντους. 
Το 1976 αναδείχθηκε πρωταθλητής και κυπελλούχος Ελλάδας με τον Ολυμπιακό. 

Ο Τσάνταλης υπήρξε 5 φορές διεθνής με την Εθνική Ελλάδος και 4 φορές με την Εθνική Εφήβων. Οι λιγοστές κλήσεις του στην Εθνική ομάδα παρά τις αξιόλογες εμφανίσεις του στο πρωτάθλημα απασχόλησαν τον τύπο της εποχής. Μετά το τέλος της αθλητικής σταδιοδρομίας του ακολούθησε καριέρα προπονητή.
Ρωσικός Εμφύλιος Πόλεμος

Ο Ρωσικός Εμφύλιος Πόλεμος (ρωσ: "Гражданская война в России", Νοέμβριος 1917 – Οκτώβριος 1922) ήταν ένας πολύπλευρος πόλεμος στην πρώην Ρωσική Αυτοκρατορία αμέσως μετά τις Ρωσικές Επαναστάσεις του 1917, καθώς πολλές παρατάξεις συναγωνίζονταν για να καθορίσουν το πολιτικό μέλλον της Ρωσίας. Οι δύο μεγαλύτερες μαχόμενες ομάδες ήταν ο Κόκκινος Στρατός, που αγωνιζόταν για την Μπολσεβίκικη μορφή του σοσιαλισμού, και οι σύμμαχες δυνάμεις γνωστές ως Λευκός Στρατός, οι οποίες δούλευαν για την εθνικιστική κυβέρνηση Κολτσάκ. Επιπλέον, αντίπαλοι μαχητές σοσιαλιστές και μη ιδεολόγοι Πράσινοι πολεμούσαν τόσο κατά των Μπολσεβίκων, όσο και των Λευκών. Οκτώ ξένα έθνη επενέβησαν κατά του Κόκκινου Στρατού, ιδίως οι Συμμαχικές Δυνάμεις και οι φιλο-Γερμανικοί στρατοί. Ο Ερυθρός Στρατός νίκησε τις Λευκές Ένοπλες Δυνάμεις της Νότιας Ρωσίας στην Ουκρανία και τον στρατό με ηγέτη τον Ναύαρχο Αλεξάντρ Κολτσάκ στη Σιβηρία το 1919. Τα απομεινάρια των Λευκών δυνάμεων που διοικούσε ο Πιότρ Νικολάγιεβιτς Βράγγελ ηττήθηκαν στην Κριμαία την οποία εκκένωσαν στα τέλη του 1920. Για τα επόμενα δύο χρόνια οι μάχες συνεχίστηκαν στην περιφέρεια (αν και λιγότερο σημαντικές), ενώ οι αψιμαχίες με τα απομεινάρια των Λευκών εξακολουθούσαν να συμβαίνουν και κατά το 1923. Η ένοπλη εθνική αντίσταση στην Κεντρική Ασία δεν κατεστάλη εντελώς πριν το 1934. Υπήρξαν κατ’ εκτίμηση 7.000.000 – 12.000.000 απώλειες κατά την διάρκεια του πολέμου, κυρίως άμαχοι. Ο Ρωσικός Εμφύλιος Πόλεμος έχει περιγραφεί από κάποιους ως η μεγαλύτερη εθνική καταστροφή που είχε ως τότε δει η Ευρώπη. 

Πολλά κινήματα υπέρ της ανεξαρτησίας προέκυψαν μετά την διάλυση της Ρωσικής Αυτοκρατορίας και πολέμησαν στον εμφύλιο πόλεμο. Αρκετά τμήματα της πρώην Ρωσικής Αυτοκρατορίας – Αρμενία, Αζερμπαϊτζάν, Γεωργία, Φινλανδία, Εσθονία, Λεττονία, Λιθουανία, Πολωνία και Ουκρανία – δημιουργήθηκαν ως κυρίαρχα έθνη, με τους δικούς τους εμφυλίους πολέμους και πολέμους ανεξαρτησίας. Κάποια από αυτά αποκατέστησαν την ανεξαρτησία τους, που είχαν χάσει στο παρελθόν από την Ρωσία. Το υπόλοιπο της Ρωσικής Αυτοκρατορίας ενοποιήθηκε στην Σοβιετική Ένωση λίγο αργότερα.
Κώστας Διαμαντόπουλος

Ο Κώστας Διαμαντόπουλος, γεννημένος το 1946, είναι Έλληνας πρώην διεθνής αθλητής και προπονητής της καλαθοσφαίρισης.

Αγωνίστηκε στη θέση του σμολ φόργουορντ και υπήρξε ικανός σκόρερ. Διακρίθηκε με την ομάδα του Σπόρτιγκ με την οποία αναδείχθηκε και πρώτος σκόρερ την αγωνιστική περίοδο 1972-73. Σοβαρά προβλήματα τραυματισμών τον ανάγκασαν να εγκαταλείψει πρόωρα την ενεργό δράση στην ηλικία των 27 ετών. Έπασχε οστεοχονδρίτιδα και προπάθησε ανεπιτυχώς να θεραπευτεί με έξι εγχειρήσεις έτσι ώστε να επιστρέψει στα γήπεδα. Στη συνέχεια ασχολήθηκε με την προπονητική, έχοντας σπουδαίο μερίδιο στην ανάκαμψη που παρουσίασε η ομάδα του Σπόρτιγκ όταν επέστρεψε στην Α1 το 1995 και καθιερώθηκε στην κατηγορία μετά από αξιόλογες εμφανίσεις με τον Διαμαντόπουλο στον πάγκο της.

Με την Εθνική Ελλάδος αγωνίστηκε σε 62 αγώνες σημειώνοντας 291 πόντους (4,7 μ.ο.) και με την Εθνική Εφήβων σε 4 αγώνες σημειώνοντας 80 πόντους (20 μ.ο.). Συμμετείχε σε 2 Ευρωμπάσκετ το 1967 και το 1969, σε 1 προλυμπιακό τουρνουά το 1968 στους Μεσογειακούς Αγώνες το 1967 και σε 5 Βαλκανικά Πρωταθλήματα. 

Εργάσθηκε παράλληλα με τον αθλητισμό στον ΟΤΕ και είναι πατέρας του επίσης διεθνούς καλαθοσφαιριστή Γιώργου Διαμαντόπουλου ο οποίος αναδείχθηκε και αυτός πρώτος σκόρερ Ελλάδας το 2003.
Κωνσταντία

<br>

Η Κωνσταντία (γερμανικά: "Konstanz", προφέρεται "Κόνσταντς", γνωστή και ως "Κωνστάντζα") είναι πανεπιστημιακή πόλη με περίπου 85.000 κατοίκους στη νοτιοδυτική γωνία της Γερμανίας, στα σύνορα με την Ελβετία. Η πόλη στεγάζει το Πανεπιστήμιο της Κωνσταντίας.
Πανεπιστήμιο Βερσάιγ Σεν-Κεντέν-εν-Υβελίν

Το Πανεπιστήμιο Βερσάιγ Σεν-Κεντέν-εν-Υβελίν (επίσημη ονομασία στα γαλλικά: "Université de Versailles Saint-Quentin-en-Yvelines") είναι δημόσιο ερευνητικό πανεπιστήμιο με έδρα τις Βερσαλλίες της Γαλλίας. 

Ιδρύθηκε το 1991 και σήμερα έχει 20.000 φοιτητές.

Είναι μέλος της "Université Paris-Saclay".
Μπας-Πουάντ

Η Μπας-Πουάντ (γαλλικά: "Basse-Pointe") είναι γαλλική κοινότητα στον υπερπόντιο νομό και περιοχή της Μαρτινίκας.

Οι κάτοικοί του είναι γνωστοί ως Πουαντουά (γαλλικά: "Pointois").
Γκραντ'Ριβιέρ

Το Γκραντ'Ριβιέρ (γαλλικά: "Grand'Rivière") είναι γαλλική κοινότητα στον υπερπόντιο νομό και περιοχή της Μαρτινίκας.

Οι κάτοικοί του είναι γνωστοί ως Ριβραίν (γαλλικά: "Riverains").
Believe

Το Believe είναι το 23ο studio άλμπουμ της Αμερικανίδας τραγουδίστριας-τραγουδοποιού Cher, και κυκλοφόρησε στις 10 Νοεμβρίου 1998 από την Warner Bros. Records. Η RIAA το επικύρωσε ως τετραπλά πλατινένιο στην Αμερική για πωλήσεις πάνω από 4 εκατομμύρια αντίτυπα, σύμφωνα με τις 23 Δεκεμβρίου, 1999. Το 1999 το άλμπουμ έλαβε 3 υποψηφιότητες για βραβεία Grammy, μεταξύ των οποίων "Δίσκος της χρονιάς", "Καλύτερο ποπ άλμπουμ" και "Καλύτερη χορευτική ηχογράφηση" για το single "Believe" το οποίο και κέρδισε το βραβείο. Το άλμπουμ έχει πουλήσει πάνω από 20.000.000 αντίτυπα παγκοσμίως και θεωρείται ο πιο εμπορικός δίσκος στην καριέρα της Σερ αλλά και ένας από τους εμπορικούς δίσκους όλων των εποχών.
Γκρο-Μορν

Το Γκρο-Μορν (γαλλικά: "Gros-Morne") είναι γαλλική κοινότητα στον υπερπόντιο νομό και περιοχή της Μαρτινίκας.

Οι κάτοικοί του είναι γνωστοί ως Γκρο-Μορναί (γαλλικά: "Gros-Mornais").
Λ'Αζουπά-Μπουγιόν

Το Λ'Αζουπά-Μπουγιόν (γαλλικά: "L'Ajoupa-Bouillon") είναι γαλλική κοινότητα στον υπερπόντιο νομό και περιοχή της Μαρτινίκας.

Οι κάτοικοί του είναι γνωστοί ως Μπουγιοναί (γαλλικά: "Bouillonais").
Μαίρη και Μαξ

Η ταινία Μαίρη και Μαξ (αγγλικά: "Mary and Max") είναι μία αυστραλιανή μαύρη κωμωδία-δράμα του 2009 και οι χαρακτήρες του είναι φτιαγμένοι από πηλό. Γράφτηκε και σκηνοθετήθηκε από τον Adam Elliot και παράγεται από την Melanie Coombs. Οι φωνές δόθηκαν από τους ηθοποιούς Philip Seymour Hoffman, Toni Collette, Eric Bana, Bethany Whitmore, με αφήγηση από τον Barry Humphries. Η ταινία έκανε πρεμιέρα το βράδυ των εγκαινίων του Sundance Film Festival το 2009. Η ταινία κέρδισε το Annecy Cristal τον Ιούνιο του 2009 από το Annecy International Animated Film Festival, και καλύτερης ταινίας κινουμένων σχεδίων μεγάλου μήκους στα Asia Pacific Screen Awards το Νοέμβριο του 2009.